“โกลบอลกรีนเคมิคอล” เคาะราคาขาย IPO 19 เม.ย.60 จ่อเทรด SET 2 พ.ค.นี้
“โกลบอลกรีนเคมิคอล” หรือ GGC ผู้ประกอบธุรกิจผลิตภัณฑ์เคมีเพื่อสิ่งแวดล้อม เคาะราคาขาย IPO 19 เม.ย.60 จ่อเทรด SET 2 พ.ค.นี้ โดยมี บล.ภัทร-บล.ฟินันซ่า เป็นที่ปรึกษาทางการเงิน
4 เม.ย. 2560

บริษัทโกลบอลกรีนเคมิคอล จำกัด (มหาชน) หรือ GGC ในเครือบริษัทพีทีที โกลบอล เคมิคอล จำกัด (มหาชน) หรือ PTTGC เปิดเผยว่า บริษัทคาดว่าจะกำหนดราคาเสนอขายหุ้นเพิ่มทุนให้กับประชาชนทั่วไปครั้งแรก (IPO) ไม่เกิน 246,666,700 หุ้นในวันที่ 19 เม.ย. ระยะเวลาเสนอขายในช่วงวันที่ 20 ,21 และ 24 เม.ย.60 โดยคาดว่าจะนำหุ้นเข้าทำการซื้อขายในตลาดหลักทรัพย์แห่งประเทศไทย (SET) ราววันที่ 2 พ.ค.60 โดยมีบริษัท หลักทรัพย์ภัทร จำกัด (มหาชน) และ บริษัท หลักทรัพย์ฟินันซ่า จำกัด เป็นที่ปรึกษาทางการเงิน